Държавен вестник, бр. 18, 2012 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  18
Лицата, придобили трета степен на професи­
онална квалификация по професията „Преводач 
жестомимичен език“, могат да заемат длъжности, 
предполагащи работа с клиенти (включително 
глухи или хора с увреден слух), в институции 
на държавната и общинската администрация, 
транспорта, полицията, съда, КАТ, банки, бюра 
по труда, социални служби, здравни заведения, 
обучаващи институции, музеи, театър, кино, фирми 
за организиране на обредно-ритуални дейности, 
организации от системата на Съюза на глухите в 
България, електронните медии и др.
Придобилите трета степен на професионална 
квалификация по професията „Преводач жесто­
мимичен език“ могат да постъпват на работа на 
длъжности (професии) от единична група 2643-3017 
Преводач, жестомимичен превод, както и други 
длъжности, включени при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления
След завършване на обучението по професията 
обучаваният трябва да:
· познава нормативната уредба за здравословни 
и безопасни условия на труд, познава и прилага 
основните правила за безопасна работа с офис 
техника на работното място, познава и използва 
лични предпазни средства, не замърсява при ра­
бота околната среда; 
· умее да осъществява ефективна комуника­
ция, да формулира проблеми, да задава въпроси 
и прави отчет за извършената работа; 
· умее да работи в екип, да изпълнява конкретни 
задачи съвместно с членовете на екипа, като им 
съдейства и оказва помощ, отнася се с чувство 
на отговорност при изпълнение на поставените 
му задачи; 
· познава стопанското устройство на страната, 
разбира действащите икономически отношения, 
процеси и явления, прави изводи за факторите, 
които ги пораждат;
· познава пазарните отношения, мястото и 
ролята в тях на отделните лица, предприятията, 
институциите и държавата, разбира взаимната 
връзка между икономика и околна среда;
· изработва и оформя работна документация, 
прилага техники на презентиране;
· познава трудовото законодателство, разбира 
договорните отношения между работодател и ра­
ботник, знае правата и задълженията си съгласно 
Кодекса на труда;
· разбира своята роля в живота на глухите и 
хората с увреден слух, разбира последствията от 
поведението си и поема отговорност за своите 
действия;
·  съзнава необходимостта и се стреми да по­
вишава професионалната си квалификация;
· познава и прилага общите правила за работа 
с компютър, умее да ползва програмни продукти 
за създаване на текст, може да работи с офис 
оборудване;
· осъществява устна и писмена комуникация 
на чужд език при изпълнение на трудовите си 
задължения.
3.2. Цели на обучението по отрасловата задъл­
жителна професионална подготовка – единна за 
всички професии от професионално направление 
762 „Социална работа и консултиране“
След завършване на обучението по професията 
обучаваният трябва да:
– познава законовата и подзаконовата норма­
тивна база по отношение на: социалните услуги 
в общността; обучението и образованието на деца 
със специални образователни потребности; социал­
ното подпомагане; закрилата на детето; работата 
с хора с увреждания; насърчаването на заетостта;
– умее да улеснява взаимодействието между 
потребителите на преводачески услуги и външни 
лица, институции, организации.
3.3. Цели на обучението по специфичната за 
професията „Преводач жестомимичен език“ за­
дължителна професионална подготовка 
След завършване на обучението по професията 
обучаваният трябва да:
– владее българския жестомимичен език и 
българската езикова култура;
– развива постоянно уменията си за прилагане 
на жестомимичния език – чрез самообучение и 
самоподготовка;
– познава и спазва професионалната етика в 
работата си.
4. Резултати от ученето
Компетенции
Резултати от ученето
Обучаваният трябва да:
Общи за професията „Преводач жестомимичен език“
1. Спазва правила­
та за здравословни и 
безопасни условия на 
труд и опазва околна­
та среда при изпълне­
ние на задълженията 
си
1.1. Посочва последователността на действие при различни ситуации, изискващи 
оказване на долекарска помощ
1.2. Разпознава опасните ситуации, които могат да възникнат по време на работа, 
и предприема действия за тяхното предотвратяване
1.3. Използва по предназначение лични предпазни средства
1.4. Познава правилата и процедурите за пожарна и аварийна безопасност
1.5. Използва по предназначение средства за противопожарна защита (кофпомпа, 
пожарогасител и др.)
1.6. Познава и спазва правилата за задължителни почивки при извършване на 
превод за продължително време
1.7. Използва различни техники за бързо възстановяване от физическата умора 
по време на почивките при продължителен превод